Zuma-uitjouery wêreldnuus | Maroela Media
Die uitjouery wat pres. Jacob Zuma Dinsdag tydens die begrafnisdiens van oud-pres. Nelson Mandela in die ENB-stadion in Soweto te beurt geval het, was binne minute wêreldnuus.
Binne sowat twee uur het Google reeds bykans 5 miljoen trefslae hieroor geregistreer.
Die eerste vlaag nuus hieroor het die wêreld getref toe Zuma se gesig aanvanklik op die groot skerm verskyn, en 'n deel van die skare hom luidkeels begin uitjou het. Van hulle het ook met die hande die rolbeweging gemaak soos wanneer 'n sokkerspeler tydens spel vervang word. Klik hier om meer te lees.
Die Britse Daily Telegraph, wat die verrigtinge deurgaans op sy webblad byhou, was een van die buitelandse media wat vroeg reeds hieroor 'n verslag die wêreld ingestuur het.
Die Nederlandse Trouw het gou berig dat tientalle wêreldleiers die ooggetuies was van hoe Zuma uitgejou is. Trouw berig voorts dat Zuma omstrede is oor inligting oor skandale waarby hy betrek word.
Die meeste publikasies meld dat terwyl Zuma uitgejou is, oud-pres. Thabo Mbeki toegejuig is.
Talle publikasies het 'n skakel waarop die verrigtinge regstreeks in beeld gevolg kan word. Miljoene mense oor die wêreld was vermoedelik ooggetuies van Zuma se vernedering.
Volg die diens regstreeks:
gedenkdiens Jacob Zuma Nelson Mandela
Mandela-diens: Kleinkinders lewer huldeblyke
Dis die beste nuus in jare!!!
Soos die Engelse gesegde lui: "What comes around goes around…"
Mbeki moes soortgelyke geluide destyds in Polokwane/Pietersburg trotseer.
Die man verdien die minagting.
The people will govern …….. Aan jou dade word jy geken en geweeg en as jy slim en waardig genoeg is sal jy jou daardeur laat lei, al moet jy ook uit die openbare oog verdwyn
As ons nog hoop gehad het om respek buite ons landsgrense af te dwing , is daardie hoop sedert 2012 net 'n skim op die verre horison